The Philadelphia Story (cinta)

:*Iste articlo ye sobre una cinta de cine de comedia romantica estausunidense de 1940; ta atros usos, se veiga *'The Philadelphia Story**.

***The Philadelphia Story*** (títol orichinal en [[Idioma anglés|anglés]], en [[Idioma aragonés|aragonés]] ***A historia de Philadelphia***, estrenada en [[Aragón]] con o títol en [[Idioma castellano|castellano]] de ***Historias de Filadelfia***, en aragonés ***Historias de Philadelphia***) ye una [[cinta]] de [[cine estausunidense]] de [[cine de comedia]] [[Cine de romance|romantica]] estrenada l'anyo [[1940]], dirichida por [[George Cukor]] seguntes un [[guión adaptau]] por [[Donald Ogden Stewart]] (basau en ''[[The Philadelphia Story (obra teatral)|The Philadelphia Story]]'', una obra teatral de [[Philip Barry]] de l'anyo [[1939]]), con una [[banda sonora orichinal]] de [[Franz Waxman]], una [[dirección de fotografía]] de [[Joseph Ruttenberg]], una [[producción cinematografica]] de [[Joseph L. Mankiewicz]] ta la [[productora cinematografica]] ''[[Metro-Goldwyn-Mayer]]'' y un [[elenco]] formau por [[Cary Grant]], [[Katharine Hepburn]], [[James Stewart]], [[Ruth Hussey]], [[John Howard]], [[Roland Young]], [[John Halliday]], [[Mary Nash]], [[Virginia Weidler]], [[Henry Daniell]] y [[Lionel Pape]], entre d'atros [[actor]]s.

En a cinta se conta la situación d'una "''[[socialite]]''" de [[Philadelphia]] que ye amán d'a suya [[voda]] pero que se troba con que plegan por sorpresa poco antis d'a ceremonia lo suyo ex-mariu de qui s'heba [[Esvurcio|esvurciau]] y un [[periodista]] d'una [[revista]] sensacionalista ta fer un reportache d'a voda. A obra teatral orichinal s'inspira en una "''socialite''" real, [[Helen Hope Montgomery Scott]], una rica heredera de Philadelphia que s'heba casau con un amigo de l'autor, y ye un perfecto eixemplo d'un tipo de comedias muit popular en o [[cine estausunidense]] mientres os [[anyos 1930]] y [[Anyos 1940|1940]], conoixiu como "[[comedia de segundos matrimonios]]" en as que una parella s'esvurcia, coquetia con forasteros y dimpués torna a casar-se. Ixo yera en considerar-se en ixas envueltas l'esvurcio como bella cosa poco usual y mesmo una mica escandalosa, trobando-se amás bloqueyada la presencia en a gran pantalla de relacions extramatrimonials por o [[codigo Hays]].

''The Philadelphia Story'' s'ambienta en a ciudat de [[Philadelphia]] ([[Pennsilvania]]) en a suya epoca actual ([[1940]]) y las suyas escenas se filmoron en os ''[[Metro-Goldwyn-Mayer Studios]]'' de [[Culver City]] en [[California]] entre lo [[5 de chulio]] y lo [[14 d'agosto]] de 1940. Estió la primer cinta de l'actriz [[Katharine Hepburn]] con exito dende que se la consideraba como un "fracaso de taquilla" en concatenar succesivas interpretacions con malos resultaus d'ingresos de taquilla, habendo estau incluyida en a lista d'actrices con "fracaso de taquilla" en 1938.

Ye una cinta que ha recibiu cuantos premios y nominacions, en destacando dos [[Premios Oscar]] ([[Premio Oscar a lo Millor Actor|Millor Actor]] y [[Premio Oscar a lo Millor Guión Adaptau|Millor Guión Adaptau]]) y cuatre nominacions ([[Premio Oscar a la Millor Cinta|Millor Cinta]], [[Premio Oscar a lo Millor Director|Millor Director]], [[Premio Oscar a la Millor Actriz|Millor Actriz]] y [[Premio Oscar a la Millor Actriz Segundaria|Millor Actriz Segundaria]]) en a suya [[13ena edición d'os Premios Oscar|13<sup>ena</sup> edición]].

== Elenco ==


== Se veiga tamién ==
* [[Cine en 1940]].
* [[Cintas de 1940]].

== Referencias ==


== Vinclos externos ==

*  [https://www.imdb.com/title/tt0032904/ ''The Philadelphia Story''] en [[Internet Movie Database]].
*  [https://www.tcm.com/tcmdb/title/12778/enwp ''The Philadelphia Story''] en en [[TCM Movie]].
*  [https://www.allmovie.com/movie/v38000 ''The Philadelphia Story''] en [[AllMovie]].
*  [https://catalog.afi.com/Catalog/moviedetails/27639 ''The Philadelphia Story''] en l**American Film Institute Catalog* de l*'American Film Institute*.
*  [https://www.rottentomatoes.com/m/philadelphia_story *The Philadelphia Story''] en Rotten Tomatoes.